ایرانین خاریجی ایشلر ناظیری‌نین معاوینی و ایرانین آستانا پروسه‌سی‌نین ان بؤیوک دانیشیقچی‌سی حسین جابر انصاری آنکارادا.
انصاری، تورک مسئول‌لارلا بؤلگه‌دکی سون اینکیشاف‌لار و سوریه موضوعلو بین الخالق آستانا باریش دانیشیق‌لاری پروسه‌سینه باغلی موشاویره‌لرده اولماق عذره بو سحر آنکارایا گلدی.
انصارینین تورکیه‌یه ائتدیگی سفر روسیا‌داکی تماس‌لاری سونراسیندا باش وئریر. ناظیر معاوینی انصاری، ایکی گون اوّل روسیانین بعضی مسئول‌لاریله، خصوصیله ده سوریه‌دکی اینکیشاف‌لاری موذاکیره ائتدی.
روسیا، تورکیه و ایران، آستانا سوره‌جینده قارانتور اوچ اؤلکه اولوب، بو پروسه‌سین یئنی دؤورو یاخیندا ایرانین پایتختی تهراندا تشکیل ائدیله‌جک.
آستانا پروسه‌سی، پرزیدنت رجب طیب اردوغان و روسیا دولت باشقانی ولادیمیر پوتینین دسامبر اورتاسیندا ائتدیک‌لری بیر تلفون گؤروشمه‌سینده، سوریه‌لی طرف‌لری بیر آرایا گتیره‌جک بیر توپلانتی‌نین قازاقیستانین پایتختی آستانادا ائدیلمه‌سی موضوعسوندا گؤروش بیرلیگی ساغلاماسییلا باشلامیشدی.
